31.10.2022
SK
Úradný vestník Európskej únie
C 418/49
Návrhy Žalobkyňa navrhuje, aby Všeobecný súd: — zrušil napadnuté rozhodnutie v rozsahu, v akom zrušuje rozhodnutie námietkového oddelenia na základe záveru uvedeného v bode 39 napadnutého rozhodnutia, v zmysle ktorého sú „vo všeobecnosti označenia [žalobkyne a namietateľa] podobné“, — uložil EUIPO povinnosť nahradiť trovy konania žalobkyne.
Uvádzaný žalobný dôvod — porušenie článku 8 ods.
1 písm.
b) nariadenia Európskeho parlamentu a Rady (EÚ) 2017/1001 a judikatúry Súdneho dvora Európskej únie.
Žaloba podaná 1. septembra 2022 – Carmeuse Holding/Komisia (Vec T-554/22) (2022/C 418/63) Jazyk konania: angličtina Účastníci konania Žalobkyňa: Carmeuse Holding SRL (Brașov, Rumunsko) (v zastúpení: S. Olaru, R. Ionescu a R. Savin, advokáti) Žalovaná: Európska komisia
Návrhy Žalobkyňa navrhuje, aby Všeobecný súd: — spojil túto žalobu o neplatnosť so žalobou podanou spoločnosťou Carmeuse proti rozhodnutiu Komisie 2022/C 160/09 zo 14. februára 2022, ktorá je predmetom veci T-385/22, — vyhlásil žalobu za prípustnú a dôvodnú, — zrušil rozhodnutie Komisie z 21. apríla 2022, ktorým sa centrálny správca protokolu transakcií Európskej únie poveruje vložením zmien národných alokačných tabuliek Bulharska, Česka, Dánska, Nemecka, Estónska, Írska, Grécka, Španielska, Francúzska, Talianska, Cypru, Lotyšska, Luxemburska, Maďarska, Holandska, Rakúska, Poľska, Portugalska, Rumunska, Slovenska, Fínska a Švédska do protokolu transakcií Európskej únie (1), v rozsahu, v akom toto rozhodnutie stanovuje nesprávny počet bezodplatných kvót, ktoré majú byť pridelené zariadeniam žalobkyne Valea Mare Pravat, Fieni a Chiscadaga za roky 2021-2025 a znižuje: — počet 5 444 bezodplatných kvót pre zariadenie Carmeuse Holding SRL – Valea Mare Pravat nachádzajúce sa vo Valea Mare Pravat, Rumunsko, ID 55 v registri Únie, za každý z rokov 2021 – 2025, — počet 4 667 bezodplatných kvót pre zariadenie Carmeuse Holding SRL – Fieni nachádzajúce sa vo Fieni, Rumunsko, ID 56 v registri Únie, za každý z rokov 2021 – 2025, — počet 3 473 bezodplatných kvót pre zariadenie Carmeuse Holding SRL – Chiscadaga nachádzajúce sa v Chiscadaga, Rumunsko, ID 57 v registri Únie, za každý z rokov 2021 – 2025, — uložil žalovanej povinnosť nahradiť trovy konania vynaložené v tomto konaní žalobkyňou, — prijal všetky opatrenia, ktoré si môže vyžadovať spravodlivé rozhodnutie vo veci.